钦定古今图书集成/历象汇编/庶征典/第140卷 > 《管窥辑要》 > 秦
## 钦定古今图书集成/历象汇编/庶征典/第140卷 > 《管窥辑要》 > 秦

### 始皇二十六年大人十二见于临洮

按《史记秦始皇本纪》，不载　按《汉书五行志》：“‘《史记》，秦
始皇帝二十六年，有大人长五丈，足履六尺，皆夷狄
服。凡十二人，见于临洮。天戒若曰，勿大为夷狄之行，
将受其祸’。是岁始皇初并六国，反喜以为瑞，销天下
兵器，作金人十二以象之。遂自贤圣，燔《诗》《书》，坑儒士，
奢淫暴虐，务欲广地。南戍五岭，北筑长城，以备胡越，
堑”山填谷，西起临洮，东至辽东，径数千里。故大人见
于临洮，明祸乱之起。后十四年而秦亡，亡自戍卒陈
胜发